钦定古今图书集成/明伦汇编/氏族典/第521卷 > 薛憕
## 钦定古今图书集成/明伦汇编/氏族典/第521卷 > 薛憕

按《周书薛憕传》，“憕字景猷，河东汾阴人也。曾祖弘敞，
值赫连之乱，率宗人避地襄阳。憕早丧父，家贫，躬耕
以养祖母，有暇则览文籍。孝昌中，杖策还洛阳。普泰
中，拜给事中，加伏波将军。及齐神武起兵，憕乃游长
安。侯莫陈悦召为行台郎中。太祖平悦，引为记室参
军。魏孝武西迁，授征虏将军，封夏阳县男。魏文帝即”
位，拜中书侍郎，进爵为伯。大统初，仪制多阙，太祖令
憕等参定之。后坐事死。子舒嗣，官至礼部下大夫。